નવસારીમાં પણ હાઈવે ઉપર કરણી સેનાના સભ્યો અને કેટલાક હિંદુ સંગઠનોએ ફિલ્મના વિરોધમાં દેખાવ કર્યા હતા. હવે કલેકટર સાથે બેઠક બાદ થિયેટર માલિકોએ પણ નવસારીમાં ફિલ્મ નહીં રિલિઝ કરવાનો નિર્ણય કર્યો છે. જોકે આ ફિલ્મનો વિવાદ જ્યાં સુધી નહીં શમે ત્યાં સુધી નવસારીમાં 100 જેટલા પોલીસ જવાનો અન્ય જિલ્લામાંથી ઉતારી દેવામાં આવ્યા છે. આ ઉપરાંત તમામ થિયેટરો ઉપર ચૂસ્ત પોલીસ બંદોબસ્ત પણ ગોઠવી દેવાયો છે. આગામી દિવસોમાં કોઈપણ તે ચાલુ રાખવાનો નિર્ણય કરાયો છે. અહીં ઉલ્લેખનીય છે કે નવસારી પંથકમાં કુલ 8 સિનેમા સ્ક્રિન છે. આ ઉપરાંત જિલ્લાના અન્ય વિસ્તારમાં 4 થિયેટર મળી કુલ 12 થિયેટર (સ્ક્રિન) છે ત્યારે આ તમામમાં વિવાદીત ફિલ્મ રિલિઝ થશે નહીં !